**NÄYTÄ TÄMÄ KIRJE MYÖS HUOLTAJILLESI** !

**Hei rippikoululainen ja kotiväki!**

**Ripari 8** kaupunkiopetuspäivät 28.-29.7. ja leiri Iisaaressa 30.7.-5.8. Tässä sinulle perustietoa siihen liittyen.

**Rippikoulun kaupunkiopetuspäivät 28.-29.7.**

28.7. kaupunkiopetuspäivä pidetään Iisalmen seurakuntatalolla klo 9-15.

29.7. kaupunkiopetuspäivä pidetään Kustaa Aadolfin kirkossa klo 9-15 jonne jokainen saapuu omilla kyydeillään.

Kaupunkiopetuspäivän aikana nuorille tarjotaan lounas, kesken päivän ei voi poistua kaupungille.

**Rippikoulun leirijakso alkaa pe 30.7.** Iirannalta (os. Ouluntie 633b). Ajo-ohje: Iisalmesta pohjoiseen – liikenneympyrästä kohti Oulua – aja Ouluntietä n. 6,3 km – viitta oikealle Iisaari – aja rantaan.

**Tytöt kokoontuvat Iirannalle klo 10.00 ja pojat klo 10**.**20.** Iirannalle menevä tie on sen verran kapea, ettei siinä voi kohdata toista autoa. Siksi on tärkeää, että saapuminen Iirantaan tapahtuisi edellä mainittuun aikaan.

**Ulkoläksyt** ovat: Uskontunnustus, Isä meidän -rukous, Käskyt, Pienoisevankeliumi (Joh. 3:16), Kaste- ja lähetyskäsky sekä Herran siunaus. Ulkoläksyjä kannattaa opetella, sillä ne suoritetaan pidemmän leirijakson aikana. Opettele ne siis ulkoa hyvissä ajoin. Ulkoläksyt löytyvät erillisessä liitteestä nettisivuilta. Ulkoläksyt ovat osa yleissivistystä ja kertaamme niitä rippikoulun aikana.

**Varustelista leirille:**

- Raamattu ja muistiinpanovälineet (vihko, kynä, kumi, tusseja yms.)

- lakanat (lakana, tyynyliina, pussilakana), ei makuupussia

- peseytymisvälineet, pyyhe, uikkarit

- sadevaatteet + kumpparit (tsekkaa keli supersäästä tms. onko tarvetta)

- vaihtovaatetta kylmien ja lämpimien ilmojen varalle riittävästi (joka päivälle sukat, paidat, alkkarit jne.)

- rönttävaatetta, jotka voivat mennä rikki tai likaiseksi

- sisäkengät tai villasukat

- lenkkarit

- pussi likavaatteille

- hyttyskarkote ja kutinarasva ym., omat henkilökohtaiset lääkkeet (myös päänsärkyyn)

- Kelakortti

- ja tietysti paljon leirimieltä !!!

Seurakunta on ottanut vapaaehtoisen tapaturmavakuutuksen, joka kattaa henkilövahingot. Harkitse itse, mitä kannattaa ottaa leirille mukaan. Turhaa arvotavaraa ei kannata leirille tuoda. Vakuutusturvamme ei kata esim. läppäreitä, tabletteja, puhelimia tms.

Leirille voit halutessasi ottaa mukaan soittimia tai pelejä, vapaa ajan aktiviteeteiksi.

Leirillä on lisäksi kioski, josta voi ostaa karkkia, sipsejä ja limua, joten voit ottaa halutessasi mukaan hieman rahaa.

Noudatamme leirillä päihde- ja tupakkalakia. Lisäksi olemme sopineet, että energiajuomat ja muut niihin rinnastettavat tuotteet eivät kuulu rippikouluun. Älä siis ota näitä mukaasi.

Leirillä on täysylläpito: aamupala, lounas, välipala, päivällinen, iltapala sekä mukavaa yhteistä ohjelmaa, vapaa-ajan lomassa.

**Leiri päättyy perjantaina 5.8. klo 14.30 Kustaa Aadolfin kirkolle konfirmaatioharjoitukseen.** (tulemme bussilla Iirannalta).

Leiriläisiä voi tarvittaessa tavoitella myös työntekijöiden puhelinnumeroista.

**Konfirmaatiopäivä 8.8.2021**

Tämän hetkisten koronarajoitusten vuoksi Kustaa Aadolfin kirkkoon voi tulla 180 henkeä. Tämä tarkoittaa sitä, että jokainen nuori voi kutsua kirkkoon kuusi läheistään.

Konfirmaatiomessu striimataan, joten sitä voi seurata myös kotoa käsin.

Mikäli nuoresi ei saa esiintyä striimauksessa, **ilmoitathan siitä meille työntekijöille** ja järjestämme hänelle yksityisen konfirmaation klo 15.00.

Konfirmaatiopäivän aikataulu:

klo 11.30 paikalle kirkkoon, jolloin yksityiskuvat ottaa Kaj Jäderholm.

Klo 11 aikaan otamme yhteiskuvan.

Klo 12.30 harjoittelemme siunaamista siunaajien kanssa, sopikaa nuorenne kanssa kuka läheinen tulee siunaamaan nuorta ( 1 henkilö per nuori).

Klo 13 alkaa konfirmaatiomessu ja tilaisuus kestää noin tunnin.

Mikäli sinulla on kysyttävää rippikoulusta, niin voit olla yhteydessä oman leirisi ohjaajiin.

**Taivaan Isän siunausta sinulle ja kotiväellesi!**

Ripariterveisin

Kati Ahomaa Katja Ollikainen Essi Taivaloja

leirin pappi vs. nuorisotyönohjaaja ohjaaja

044 7335 312 044 7335 217

kati.ahomaa@evl.fi katja.ollikainen@evl.fi

sekä isoset: Tuomas, Senni, Niina ja Emma